Stephen Collins

Stephen Weaver Collins (* 1. Oktober 1947 in Des Moines, Iowa) is en US-amerikaanschen Schauspeler, Speelbaas un Schriever. He is sünners as Paster Eric Camden in de Feernsehreeg 7th Heaven bekannt.

 Leven 
Stephen Collins is in Des Moines as Söhn vun Cyrus un Madeline Collins boren worrn. De eersten söss Maanden na de Geboort hett de Famili in Peru leevt, dorna sünd de Öllern na Hastings-on-Hudson, in’n Bundsstaat New York, ümtogen. Dor is Collins opwassen. He hett an’t renommeerte Liberal-Arts-College Amherst studeert. Dor is he in de Theatergrupp ringahn, woneem he eerste Insichten in de Schauspeleree kregen hett. Sien eerst Stück weer Murder in the Cathedral vun T. S. Eliot. 1969 hett Collins bi’t New York Shakespeare Festival de Rull Valentine in dat Stück Twelfth Night, or What You Will speelt. Korte Tiet later hett he in New York en Verdrag as Schauspeler ünnerschreven.

Anfangs hett Collins an Theaters arbeit un stünn denn an de Siet vun Burt Reynolds in de Reeg Dan August to’n eersten mol vör de Kamera. Sien eerste Speelfilm weer 1976 All the President’s Men, in den he en lütte Rull an de Siet vun Dustin Hoffman un Robert Redford speelt hett. Dorna harr he eenige Gastrullen in Feernsehregen as to’n Bispeel bi The Waltons un lüttere Speelfilmrullen as in Star Trek: The Motion Picture. 1981/82 speel Collins Jake Cutter in Tales of The Gold Monkey, un harr dormit to’n eersten mol en duerhafte Rull in en Feernsehreeg. Dorna harr he Hööftrullen in de Regen Tattingers (1987–1988), Working it Out (1990–1991) un Sisters (1995–1996). Butendem weer he in tallrieke Kino- un Feernsehfilmen to sehn, ü. a. in Jumpin’ Jack Flash oder The First Wives Club. Tosamen hett he in mehr as 60 Produkschonen mitspeelt.

1996 bit 2007 speel he in de Feernsehreeg 7th Heaven den Paster Reverend Eric Camden. Collins hett bi dree Folgen sülvst de Regie föhrt. As Speelbaas arbeit he al siet 1992, as he dat Musical The Old Boy leiden de. Butendem hett Collins bit hüüt twee Romanen schreven. De eerste dorvun, Eye Contact kemm 1994 rut un is en Bestseller worrn. An dissen Spood künn sien tweet Wark Double Exposure (1998) nich rankamen.

Collins is siet 1985 mit Faye Grant verheiraadt un hett en Dochter. Sien Religionstohöörigkeit is episkopaalsch.

 Filmografie (Utwahl) 
 Johr Titel FunkschoonSynchroonsnacker 1974 The Michele Lee Show, Feernsehn Schauspeler   1976 Brinks: The Great Robberydt.: Kleine Gangster – große Beute Schauspeler   1976 All the President’s Mendt.: Die Unbestechlichen Schauspeler Thomas Danneberg 1977 The Rhinemann Exchange, Feernseh-Minireegdt.: Zwischen den Fronten Schauspeler   1977 Between the Lines Schauspeler   1978 Fedora Schauspeler Norbert Langer 1979 Star Trek: The Motion Picturedt.: Star Trek: Der Film Schauspeler Frank GlaubrechtBernd Vollbrecht (ne’e Szenen) 1979 The Promise Schauspeler   1980 Loving Couplesdt.: Ein Walzer vor dem Frühstück Schauspeler    1981 Summer Solstice, Feernsehn Schauspeler   1982-83 Tales of the Gold Monkey, Feernsehreegdt.: Die Himmelhunde von Boragora Schauspeler Volker Kraeft 1984 Dark Mirror, Feernsehn Schauspeler   1984 Threesome, Feernsehn Schauspeler    1985 Brewster’s Millionsdt.: Zum Teufel mit den Kohlen Schauspeler Henry König 1986 Choke Canyondt.: Der einsame Kämpfer Schauspeler   1986 Jumpin’ Jack Flash Schauspeler Thomas Danneberg 1988 Weekend War, Feernsehn Schauspeler    1988-89 Tattingers, Feernsehreegdt.: Die Tattingers Schauspeler Joachim Tennstedt 1990 Stella Schauspeler Martin Schmitz 1991 A Woman Namend Jackie, Feernseh-Minireegdt.: Das Schicksal der Jackie O. Schauspeler   1992 A Woman Scorned: The Betty Broderick Story, Feernsehndt.: Bis daß ein Mörder uns scheidet Schauspeler   1992 My New Gun Schauspeler   1993 The Disappearance of Nora, Feernsehndt.: Bin ich eine Mörderin? Schauspeler   1994 Scarlett, Feernseh-Minireeg Schauspeler Wolfgang Condrus 1995 A Family Divided, Feernsehndt.: Blutiges Familiengeheimnis Schauspeler   1996 For Love Alone: The Ivana Trump Story, Feernsehn Schauspeler    1996 The Babysitter’s Seduction, Feernsehndt.: Teuflische Versuchung Schauspeler   1996 The First Wives Clubdt.: Der Club der Teufelinnen Schauspeler K. Dieter Klebsch 1996 An Unexpected Family, Feernsehndt.: Eine Familie zum Verlieben Schauspeler   1996-2007 Eine himmlische Familiedt.: 7th Heaven SchauspelerSpeelbaas (3 Folgen) Detlef Bierstedt 1998 An Unexpected Life, Feernsehn Schauspeler   1999 Drive Me Crazy Schauspeler Detlef Bierstedt 1999 As Time Runs Out, Feernsehndt.: Tödlicher Countdown Schauspeler   2006 Blood Diamond Schauspeler K. Dieter Klebsch 2006-07 It’s Always Sunny in Philadelphia, Feernsehfolgen Schauspeler Detlef Bierstedt  2007 Because I Said Sodt.: Von Frau zu Frau Schauspeler K. Dieter Klebsch 2008 Every Second Counts, Feernsehn Schauspeler    2010-11 No Ordinary Family, Feernsehreegdt.: My Superhero Family Schauspeler Michael Schwarzmaier 2012 The Three Stoogesdt.: Die Stooges - Drei Vollpfosten drehen ab Schauspeler Detlef Bierstedt 2013-14 Revolution, Feernsehreeg Schauspeler Christoph Jablonka

 Böker 
1994: Eye Contact (ISBN 978-0340623145)
1998: Double Exposure (ISBN 978-0380732326)

 Utteken 
Collins weer für sien Rullen fiefmol för Filmpriesen vörslahn. Wunnen hett he dorvun een, neemlich 1996 den NBR Award in de Kategorie Ensemblepries för den Film The First Wives Club.

 Weblenken 

offizielle Homepage

Kategorie:Schauspeler
Kategorie:Speelbaas
Kategorie:Börger von de USA
Kategorie:Mann
Kategorie:Boren 1947